กฎกระทรวงกฎกระทรวงว่าด้วยหลักเกณฑ์และวิธีการเกี่ยวกับการขอขึ้นทะเบียนการประกาศโฆษณาการคัดค้านและการโต้แย้งคำคัดค้านการขึ้นทะเบียน การอุทธรณ์และการแก้ไขหรือเพิกถอนทะเบียนสิ่งบ่งชี้ทางภูมิศาสตร์พ.ศ. ๒๕๔๗[๑] อาศัยอำนาจตามความในมาตรา๔ มาตรา ๙ มาตรา ๑๐ มาตรา ๑๓ วรรคสอง มาตรา ๑๕ มาตรา ๑๖ วรรคสอง มาตรา ๑๘ วรรคสองมาตรา ๑๙ มาตรา ๒๒ และมาตรา ๒๖ วรรคสองแห่งพระราชบัญญัติคุ้มครองสิ่งบ่งชี้ทางภูมิศาสตร์ พ.ศ. ๒๕๔๖อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยตามบทบัญญัติแห่งกฎหมายรัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ๑กฎกระทรวงนี้ให้ใช้บังคับตั้งแต่วันที่ ๒๘ เมษายน พ.ศ. ๒๕๔๗ เป็นต้นไปหมวด ๑บททั่วไป ข้อ๒ ในหมวดนี้คำขอ หมายความว่าคำขอขึ้นทะเบียนสิ่งบ่งชี้ทางภูมิศาสตร์ และคำขออื่นและให้หมายความรวมถึงคำคัดค้าน คำโต้แย้ง คำอุทธรณ์และคำร้องอื่นด้วยข้อ๓บรรดาคำขอให้ใช้แบบพิมพ์ที่อธิบดีประกาศกำหนดการกรอกข้อความในคำขอให้กรอกข้อความให้ครบถ้วนเป็นภาษาไทย โดยให้พิมพ์และลงลายมือชื่อผู้ยื่นคำขอการยื่นคำขอให้ยื่นต่อพนักงานเจ้าหน้าที่ณ กรมทรัพย์สินทางปัญญากระทรวงพาณิชย์หรือสำนักงานพาณิชย์จังหวัดหรือหน่วยงานอื่นตามที่อธิบดีประกาศกำหนดหรือส่งโดยทางไปรษณีย์ลงทะเบียนตอบรับถึงพนักงานเจ้าหน้าที่ ณกรมทรัพย์สินทางปัญญา กระทรวงพาณิชย์ หรือโดยวิธีอื่นใดตามที่อธิบดีประกาศกำหนดพร้อมชำระเงินค่าธรรมเนียมตามวิธีการที่อธิบดีประกาศกำหนดในกรณีส่งทางไปรษณีย์ลงทะเบียนตอบรับตามวรรคสามให้ถือว่าวันที่กรมทรัพย์สินทางปัญญารับคำขอเป็นวันที่ยื่นคำขอนั้นข้อ๔ ในกรณีที่ต้องแนบสำเนาบัตรประจำตัวประกอบคำขอ(๑)ถ้าเป็นส่วนราชการ หน่วยงานของรัฐ รัฐวิสาหกิจ องค์กรปกครองส่วนท้องถิ่นหรือองค์กรอื่นของรัฐที่เป็นนิติบุคคล ให้หัวหน้าส่วนราชการ หน่วยงานของรัฐรัฐวิสาหกิจ องค์กรปกครองส่วนท้องถิ่น หรือองค์กรอื่นของรัฐเป็นผู้ยื่นคำขอในนามหน่วยงานดังกล่าวโดยให้แนบสำเนาบัตรประจำตัวเจ้าหน้าที่ของรัฐตามกฎหมายว่าด้วยบัตรประจำตัวเจ้าหน้าที่ของรัฐหรือคำสั่งแต่งตั้งให้ดำรงตำแหน่งหัวหน้าหน่วยงานนั้น(๒)ถ้าเป็นนิติบุคคล ให้แนบสำเนาหนังสือรับรองนิติบุคคลซึ่งเป็นฉบับปัจจุบันโดยมีคำรับรองของผู้มีอำนาจให้คำรับรองตามกฎหมายไม่เกินหกเดือนนับแต่วันที่ออกหนังสือรับรองนั้นเว้นแต่ในกรณีที่เป็นนิติบุคคลที่จัดตั้งตามกฎหมายต่างประเทศซึ่งได้ส่งเอกสารตามข้อ๖ โดยมีการระบุข้อความรับรองการเป็นนิติบุคคลในต่างประเทศไว้ด้วยแล้ว(๓)ถ้าเป็นบุคคลธรรมดาหรือกลุ่มบุคคล ให้แนบสำเนาบัตรประจำตัวประชาชนบัตรประจำตัวอื่นที่ทางราชการออกให้ ใบสำคัญประจำตัวคนต่างด้าว หรือหนังสือเดินทางข้อ๕การยื่นคำขอที่กระทำโดยผู้รับมอบอำนาจ ให้แนบหนังสือมอบอำนาจและสำเนาบัตรประจำตัวประชาชน บัตรประจำตัวอื่นที่ทางราชการออกให้ใบสำคัญประจำตัวคนต่างด้าว หรือหนังสือเดินทาง ของผู้รับมอบอำนาจมาพร้อมกันด้วยข้อ๖ในกรณีที่การมอบอำนาจได้กระทำในต่างประเทศหนังสือมอบอำนาจต้องมีคำรับรองลายมือชื่อโดยเจ้าหน้าที่ผู้มีอำนาจของสถานทูตไทยหรือสถานกงสุลไทย หรือหัวหน้าสำนักงานสังกัดกระทรวงพาณิชย์ซึ่งประจำอยู่ ณประเทศที่ผู้มอบอำนาจมีถิ่นที่อยู่หรือเจ้าหน้าที่ผู้ได้รับมอบหมายให้กระทำการแทนบุคคลดังกล่าวหรือมีคำรับรองของบุคคลซึ่งกฎหมายของประเทศนั้นให้มีอำนาจรับรองลายมือชื่อในกรณีที่หนังสือมอบอำนาจตามวรรคหนึ่งได้กระทำในประเทศไทยโดยผู้มอบอำนาจมิได้มีถิ่นที่อยู่ในประเทศไทยต้องส่งสำเนาหนังสือเดินทาง หรือสำเนาหนังสือรับรองถิ่นที่อยู่ชั่วคราวหรือหลักฐานอื่นที่แสดงให้นายทะเบียนเห็นว่าในขณะมอบอำนาจผู้มอบอำนาจได้เข้ามาในประเทศไทยจริงข้อ๗ผู้ยื่นคำขอต้องรับรองความถูกต้องของสำเนาเอกสารประกอบคำขอด้วยข้อ๘ เอกสารประกอบคำขอที่เป็นภาษาต่างประเทศผู้ยื่นคำขอต้องจัดให้มีคำแปลเป็นภาษาไทยโดยมีคำรับรองของผู้แปลด้วยว่าเป็นคำแปลที่ถูกต้องหมวด ๒การขอขึ้นทะเบียนสิ่งบ่งชี้ทางภูมิศาสตร์ ข้อ๙คำขอขึ้นทะเบียนสิ่งบ่งชี้ทางภูมิศาสตร์อย่างน้อยต้องมีรายการดังต่อไปนี้(๑)รายละเอียดเกี่ยวกับผู้ยื่นคำขอขึ้นทะเบียนตามรายการในแบบพิมพ์(๒)ชื่อ สัญลักษณ์ หรือสิ่งอื่นใดที่ใช้เรียกหรือใช้แทนแหล่งภูมิศาสตร์(๓)รายการสินค้าที่ใช้สิ่งบ่งชี้ทางภูมิศาสตร์(๔)รายละเอียดเกี่ยวกับคุณภาพ ชื่อเสียงคุณสมบัติหรือคุณลักษณะเฉพาะของสินค้าที่ใช้สิ่งบ่งชี้ทางภูมิศาสตร์(๕)รายละเอียดซึ่งแสดงความสัมพันธ์ระหว่างสินค้าที่ใช้สิ่งบ่งชี้ทางภูมิศาสตร์กับแหล่งภูมิศาสตร์(๖)รายละเอียดเกี่ยวกับที่ตั้งแหล่งภูมิศาสตร์ที่ขอขึ้นทะเบียน(๗)รายละเอียดแสดงการใช้สิ่งบ่งชี้ทางภูมิศาสตร์ที่ขอขึ้นทะเบียนบนฉลากสินค้า(๘)ลายมือชื่อของผู้ยื่นคำขอขึ้นทะเบียนและวันเดือนปีที่ลงลายมือชื่อข้อ๑๐ การยื่นคำขอขึ้นทะเบียนให้ยื่นคำขอพร้อมเอกสารหลักฐานดังต่อไปนี้(๑)สำเนาคำขอ จำนวน ๑ ชุด(๒)สำเนาบัตรประจำตัว(๓)ภาพถ่ายของสินค้าที่ใช้สิ่งบ่งชี้ทางภูมิศาสตร์ที่ขอขึ้นทะเบียน(๔)ต้นฉบับ สำเนาหรือภาพถ่ายของฉลากสินค้าที่ใช้สิ่งบ่งชี้ทางภูมิศาสตร์ที่ขอขึ้นทะเบียนซึ่งสามารถเห็นข้อความตามที่ระบุไว้อย่างชัดเจนหมวด ๓การประกาศโฆษณา ข้อ๑๑ให้นายทะเบียนดำเนินการประกาศโฆษณาการรับขึ้นทะเบียนสิ่งบ่งชี้ทางภูมิศาสตร์ตามมาตรา๑๕ โดยวิธีปิดประกาศไว้ในที่ซึ่งเห็นได้ง่าย ณ กรมทรัพย์สินทางปัญญากระทรวงพาณิชย์ หรือโดยวิธีอื่นใดที่อธิบดีประกาศกำหนดข้อ๑๒การประกาศโฆษณาการรับขึ้นทะเบียนตามข้อ ๑๑ ให้มีรายการดังต่อไปนี้(๑)เลขที่คำขอขึ้นทะเบียนและวันที่ยื่นคำขอขึ้นทะเบียน(๒)วันที่ประกาศโฆษณาการรับขึ้นทะเบียน(๓)ชื่อ ที่อยู่ หรือสถานที่ประกอบธุรกิจของผู้ขอขึ้นทะเบียน(๔)รายการสินค้าที่ใช้สิ่งบ่งชี้ทางภูมิศาสตร์(๕)รายละเอียดเกี่ยวกับคุณภาพ ชื่อเสียงคุณสมบัติหรือคุณลักษณะเฉพาะของสินค้าที่ใช้สิ่งบ่งชี้ทางภูมิศาสตร์(๖)รายละเอียดซึ่งแสดงความสัมพันธ์ระหว่างสินค้าที่ใช้สิ่งบ่งชี้ทางภูมิศาสตร์กับแหล่งภูมิศาสตร์(๗)รายละเอียดเกี่ยวกับที่ตั้งและแผนที่แสดงแหล่งภูมิศาสตร์ที่ขอขึ้นทะเบียนอย่างชัดเจน(๘)เงื่อนไขที่นายทะเบียนกำหนดตามมาตรา ๑๕(๙)รายการอื่นที่นายทะเบียนเห็นสมควรหมวด ๔การคัดค้านการขึ้นทะเบียนและการโต้แย้งคำคัดค้าน ข้อ๑๓การคัดค้านการขึ้นทะเบียนสิ่งบ่งชี้ทางภูมิศาสตร์ตามมาตรา ๑๖ให้ผู้คัดค้านยื่นคำคัดค้านโดยระบุเหตุแห่งการคัดค้านพร้อมแนบสำเนา จำนวน ๑ ชุดและสำเนาบัตรประจำตัวของผู้คัดค้านข้อ๑๔ในกรณีที่มีการคัดค้านการขึ้นทะเบียนสิ่งบ่งชี้ทางภูมิศาสตร์ให้ผู้ขอขึ้นทะเบียนยื่นคำโต้แย้งโดยระบุเหตุแห่งการโต้แย้งพร้อมแนบสำเนาตามจำนวนของผู้คัดค้านหมวด ๕การขึ้นทะเบียนสิ่งบ่งชี้ทางภูมิศาสตร์ ข้อ๑๕การขึ้นทะเบียนสิ่งบ่งชี้ทางภูมิศาสตร์ตามมาตรา ๑๙ให้นายทะเบียนออกเลขทะเบียนตามลำดับการขึ้นทะเบียนการจัดทำทะเบียนสิ่งบ่งชี้ทางภูมิศาสตร์โดยให้มีรายการดังต่อไปนี้(๑)เลขที่คำขอขึ้นทะเบียนและวันที่ยื่นคำขอขึ้นทะเบียน(๒)เลขทะเบียนและวันที่ขึ้นทะเบียน(๓)รายการตามข้อ ๙ (๑) (๒) (๓) (๔) (๕) และ (๖)(๔)แผนที่แสดงแหล่งภูมิศาสตร์ที่ขอขึ้นทะเบียนอย่างชัดเจน(๕)เงื่อนไขที่นายทะเบียนกำหนดตามมาตรา ๑๕(๖)รายการอื่นที่นายทะเบียนเห็นสมควรหมวด ๖การอุทธรณ์ ข้อ๑๖การอุทธรณ์คำสั่งหรือคำวินิจฉัยของนายทะเบียนตามมาตรา ๑๓ วรรคสอง มาตรา ๑๘วรรคสอง และมาตรา ๒๖ วรรคสอง ให้ผู้อุทธรณ์ยื่นคำอุทธรณ์โดยระบุเหตุแห่งการอุทธรณ์พร้อมแนบสำเนาจำนวน ๑ ชุดข้อ๑๗ ภายในกำหนดเวลาการยื่นอุทธรณ์ ผู้อุทธรณ์อาจขอแก้ไขเพิ่มเติมคำอุทธรณ์ได้โดยทำเป็นหนังสือลงลายมือชื่อของผู้อุทธรณ์ ชี้แจงข้อเท็จจริงวัตถุประสงค์และเหตุผลของการแก้ไขเพิ่มเติมคำอุทธรณ์ข้อ๑๘ ก่อนที่คณะกรรมการมีคำวินิจฉัยผู้อุทธรณ์อาจขอถอนคำอุทธรณ์ได้โดยทำคำร้องเป็นหนังสือ ลงลายมือชื่อผู้อุทธรณ์และชี้แจงเหตุแห่งการขอถอนคำอุทธรณ์กรณีที่ผู้อุทธรณ์ได้ยื่นหนังสือขอถอนคำอุทธรณ์ตามวรรคหนึ่งเมื่อนายทะเบียนได้ตรวจสอบความถูกต้องแล้วให้นำเสนอคณะกรรมการทราบและจำหน่ายคำอุทธรณ์ออกจากสารบบอุทธรณ์หมวด ๗การแก้ไขหรือเพิกถอนทะเบียนสิ่งบ่งชี้ทางภูมิศาสตร์ ข้อ๑๙การขอแก้ไขหรือเพิกถอนทะเบียนสิ่งบ่งชี้ทางภูมิศาสตร์ตามมาตรา ๒๒ให้ยื่นคำขอโดยระบุเหตุแห่งการแก้ไขหรือเพิกถอนพร้อมเอกสารหลักฐานดังต่อไปนี้(๑)สำเนาบัตรประจำตัวของผู้ยื่นคำขอแก้ไขหรือเพิกถอน(๒)รายละเอียดเกี่ยวกับสิ่งบ่งชี้ทางภูมิศาสตร์ที่ขอแก้ไขหรือเพิกถอนข้อ๒๐ในกรณีที่คณะกรรมการมีคำวินิจฉัยให้แก้ไขทะเบียนสิ่งบ่งชี้ทางภูมิศาสตร์ใดตามมาตรา๒๒ แล้ว ให้ประกาศโฆษณาการแก้ไขทะเบียนสิ่งบ่งชี้ทางภูมิศาสตร์นั้นตามวิธีการที่กำหนดไว้ตามข้อ๑๑การประกาศโฆษณาตามวรรคหนึ่งให้มีรายการดังต่อไปนี้(๑)เลขที่คำขอขึ้นทะเบียนและวันที่ยื่นคำขอแก้ไขทะเบียน(๒)เลขทะเบียนและวันที่ขึ้นทะเบียน(๓)วันที่ประกาศโฆษณาการแก้ไขทะเบียน(๔)รายการที่คณะกรรมการมีคำสั่งให้แก้ไข(๕)รายการอื่นที่นายทะเบียนเห็นสมควรข้อ๒๑ในกรณีที่คณะกรรมการมีคำวินิจฉัยให้เพิกถอนทะเบียนสิ่งบ่งชี้ทางภูมิศาสตร์ใดตามมาตรา๒๒ แล้ว ให้นายทะเบียนบันทึกรายการเพิกถอนลงในทะเบียนและให้ประกาศโฆษณาการเพิกถอนทะเบียนสิ่งบ่งชี้ทางภูมิศาสตร์นั้นตามวิธีการที่กำหนดไว้ตามข้อ๑๑การประกาศโฆษณาตามวรรคหนึ่งให้มีรายการดังต่อไปนี้(๑)เลขที่คำขอขึ้นทะเบียนและวันที่ยื่นคำขอเพิกถอนทะเบียน(๒)เลขทะเบียนและวันที่ขึ้นทะเบียน(๓)วันที่ประกาศโฆษณาการเพิกถอนทะเบียน(๔)ทะเบียนสิ่งบ่งชี้ทางภูมิศาสตร์ที่คณะกรรมการมีคำสั่งให้เพิกถอน(๕)รายการอื่นที่นายทะเบียนเห็นสมควรข้อ๒๒การถอนคำขอให้เพิกถอนทะเบียนสิ่งบ่งชี้ทางภูมิศาสตร์ ให้นำความตามข้อ ๑๘มาใช้บังคับโดยอนุโลมให้ไว้ ณ วันที่ ๒๘เมษายน พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้คือ โดยที่พระราชบัญญัติคุ้มครองสิ่งบ่งชี้ทางภูมิศาสตร์ พ.ศ. ๒๕๔๖บัญญัติให้หลักเกณฑ์และวิธีการเกี่ยวกับการขอขึ้นทะเบียนรายละเอียดในคำขอขึ้นทะเบียน วิธีการประกาศโฆษณา การรับขึ้นทะเบียนหลักเกณฑ์และวิธีการในการยื่นคำคัดค้านการขึ้นทะเบียนหลักเกณฑ์และวิธีการในการขึ้นทะเบียนหลักเกณฑ์และวิธีการอุทธรณ์คำสั่งหรือคำวินิจฉัยของนายทะเบียนหลักเกณฑ์และวิธีการแก้ไขหรือเพิกถอนทะเบียนสิ่งบ่งชี้ทางภูมิศาสตร์และวิธีการประกาศโฆษณาการแก้ไขหรือเพิกถอนทะเบียนดังกล่าว ให้เป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้วิชชุตา/ผู้จัดทำ๑๓ มิถุนายน ๒๕๕๔[๑] ราชกิจจานุเบกษา เล่ม ๑๒๑/ตอนที่ ๓๗ก/หน้า ๗/๑๖ มิถุนายน ๒๕๔๗